Bħala parti minn ftehim Amerikan biex jitkomplew it-taħdidiet għall-paċi fil-Lvant Nofsani, l-Iżrealjani ħelsu 26 pruġunier li ilhom il-ħabs minn qabel l-1993 wara li sabuhom ħatja ta’ terroriżmu kontra l-istat Lhudi. Il-pruġunieri inħelsu mal-lejl u hekk kif waslu ix-Xatt tal-Punent u Gaża ngħataw merħba kbira. Meta kellem lill-eluf miġbura f’Ramallah, il-President Palestinjan Mahmoud Abbas wiegħed li jkompli jaħdem biex jinħelsu l-pruġunieri Għarab kollha li hemm fil-ħabsijiet Izraeljani. Huwa qal li mhu se jiffirma ebda ftehim għall-paċi qabel ma  dawn jinħelsu. Fl-Iżrael, iżda il-ħelsien tal-pruġunieri wasal għal għadab kbir kontra l-Prim Ministru Benjamin Netanyahu minn kull qasam.